Lernikursa

Lernikursa kun piktura
== Leson 1 ==
Kwo es? 
Es tabla. Es kitaba. Es kalam.
Hu es?
Es me. Es nu. Es yu. Es lu. Es ela. Es li.
ta = lu o ela
it = tabla o kitaba o...
Kwo lu zwo?
Lu lekti. Lu skribi. Lu rasmi.
Lu lekti. Lu lekti kitaba. 
Ela rasmi. Ela rasmi piktura.
Me hev kitaba. Me hev kalam.
Ob yu lekti? Ob yu lekti kitaba? Yu lekti ku? Yu lekti kitaba ku?
Ya, me lekti. Me lekti kitaba.
Non, me bu lekti. Me bu hev kitaba.
Ela lekti.
Me ku lekti? Yu ku lekti?Non. Ela lekti.
Hu-ney kitaba es?
Es me-ney / may kitaba. Es nu-ney / nuy kitaba. Es yu-ney / yur kitaba.
Es lu-ney / luy kitaba. Es ela/ney / elay kitaba. Es li-ney / ley kitaba.
suy = lu-ney o ela-ney o it-ney
Kwanto kitaba yu hev?
Me hev un (1) kitaba.
Me hev dwa (2) kitaba.
Me hev tri (3) kitaba.
Me hev char (4) kitaba.
Me hev pet (5) kitaba.
Me hev sit (6) kitaba.
Me hev sem (7) kitaba.
Me hev ot (8) kitaba.
Me hev nin (9) kitaba.
Me hev shi (10) kitaba.
Me hev shi-un (11) kitaba.
Me hev shi-dwa (12) kitaba.
Me hev dwashi (20) kitaba.
Me hev dwashi-un (21) kitaba.
Me hev sto (100) kitaba.
Me hev mil (1000) kitaba.
Me hev mil ninsto-otshi-tri (1983) kitaba...
Me hev milion (1.000.000) kitaba.
Me bu hev kitaba. Me hev nol (0) kitaba.
Me hev dwa kitaba: un-ney e dwa-ney.
Me vidi pluri kitaba. Me vidi kitabas.
Me vidi mucho tabla. Me vidi tablas.
Me vidi pluri flor. Me vidi flores.
Me vidi mucho jen. Me vidi jenes.
== Leson 2 ==
Kwel es kitaba?
Kitaba es syao.
Kitaba bu es gran. Es syao kitaba.
Kwel es gela?
Gela es jamile. Es jamile gela.
Se es un kitaba. Sey kitaba es syao.</td>
To es un kitaba toshi. Toy kitaba es gran.</td>
Me vidi dwa syao kitaba.
Lu bu hev kitaba. Me dai may kitaba a lu. Me dai may kitaba a toy boy.
Lu diki suy nove kitaba a nu. Lu diki a nu suy nove kitaba.
Me dai kitaba a boy. Me dai kitaba a lu.
Zwo! Zwo ba!
Kan ba! Yu vidi ku?
Dai a me sey kitaba! Dai sey kitaba a me!
Sey kitaba es pyu gran kem toy kitaba.
Toy kitaba es meno syao kem sey kitaba.
Sey kitaba es sam syao kom toy kitaba.
Me hev pet kitaba. Sey kitaba es zuy syao. Sey kitaba es minim gran.
Sey kitaba es pyu gran kem toy kitaba. Toy kitaba es pyu syao kem sey-la.
Me hev dwa rosa. Blan-la es pyu jamile kem swate-la.
Me hev mucho flor. Me pri blu-las pyu kem rude-las. Me pri hwan-las zuy.
Es kitaba de Lena. Es Lena-ney kitaba.
Me hev menga de kitaba.
Es un tasa de chay. = Es un tasa chay.
Me pi chay kun dwa pes (de) sukra.
== Leson 3 ==
Komo lu go? - Lu go kway.
Komo ela rasmi? - Ela rasmi hao.
Ela rasmi pyu hao kem lu. Lu rasmi m eno hao kem ela.
1. Skay es klare. Nu vidi klare skay. Nu vidi faulas klarem.
Sey auto es lente. It muvi lentem.
2. Ela es karim. Ela kan karimem.
3.Luy rasma es buhao. Lu rasmi buhao.
Sey tren es kway. It muvi kway.
Lu shwo a me kom amiga. Lu shwo amiga-ney worda. Lu shwo a me amiga-nem.
May kitaba es hir. Yur-la es dar.
Lai ahir! Go adar!
Go avan! Avanen me vidi dom.
Bu go bak! Baken me vidi sol shulin.
Kan a lefta! Leften ye un jamile gina.
Bu kan a desna! Desnen bu ye toy jamile gina.
Kan uupar! Uuparen yu vidi skay.
Kan nich! Nichen ye arda.
Nu es inter skay e arda.
Go aus! Yur amigas weiti yu ausen.
Lai inu! Me weiti yu inen.
May mata es inen, may amigas es ausen.
Go wek! Me bu kredi yu.
May tren es yo wek...
Me hev kitaba fo yu. Me hev yoshi dafta krome kitaba. Me dai a yu sey kitaba inplas toy-la.
Me yao go adar kun yu. Me bu yao go adar sin yu.
Lu shwo mucho om ela.
Nu bu go aus por bade meteo. Nu es in dom.
Es tume nocha. In tume nocha me bu vidi kamina hao.
Me gun duran mucho ora. Me gun fon sabah til aksham.
Kwo yu zwo bifoo go a gunsa? Kwo yu zwo afte gunsa?
Me raki tren fon urba a vilaja. Me go tra shulin, poy along riva.
== Leson 4 ==
Me hev un kitaba. May kitaba es hao. Me pri may kitaba.
Me hev kitaba. Kitaba ye.
Me bu hev kalam. Kalam yok.
Me bu mog lekti: kitaba yok.
- Ob me mog zin? - Ya, yu mog zin.
Hir bu darfi fumi.
Es yo tarde. Treba go a dom.
- Shwo ba, komo go a basar? Me treba kupi fan.
- Un-nem treba turni a desna, poy a lefta, poy go ba rektem avan.
Fo sey gunsa treba pyu jen.
Me pri lekti. Me yao lekti mucho. Me nidi mucho kitaba. Treba kupi li.
Dabe jivi, jen mus chi e pi.
Me mus lerni mucho. Me mus lekti mucho kitaba. Me bu gai lanfai.
Sempre gai shwo veritaa.
Me hev dwa amiga: Lena e Dima. Li sempre go tuhun: lu e ela.
Me pri gani e rasmi. Me pri i gani i rasmi.
Ob yu pri rasmi o gani? Ela bu pri ni gani ni rasmi.
Me hev kitaba bat me bu yao lekti...
Me shwo a yu dabe yu mog samaji me. Me shwo a yu obwol yu bu yao audi me.
Yu mog pren sey kitaba si yu yao. Si yu lekti sey kitaba, dan yu en-jan mucho kosa om animal..
Me treba go a dom bikos es tro tarde.
Me jan ke yu bu hev sey kitaba. Me dai a yu sey kitaba fo ke yu lekti it. Krome ke yu mog lekti it, yu mog yoshi kan pikturas.
Me yao somni inplas ke me audi ela. Bat me mus slu duran ke ela rakonti. Me mus weiti til ke may amiga lai. Me bu go aus por ke me mus weiti lu hir.
Kinda yao go somni kun ke yu rakonti fabula a ta. Kinda yao somni sin ke yu klosi dwar.
Lu shwo mucho om ke lu es zuy riche jen.
== Leson 5 ==
Me he lekti sey kitaba yo. Me bu nidi it pyu.
Me lekti-te sey kitaba. It es ya muy interes-ney.
He</b> pluvi. Nau pluva yok.
Pluvi-</b>te</b>. Nau pluva yok.
He pluvi. Haushi pluvi idyen.
Dai a me yur kitabba. Me ve lekti it.
Me dumi ke ve pluvi.
Ta shwo ke ve pluvi.
Ta shwo-te ke ve pluvi.
Ta ve shwo ke ve pluvi.
Ta shwo ke pluvi-te.
Ta shwo-te ke pluvi-te.
Ta ve shwo ke pluvi-te.
Zai pluvi.
Zai pluvi-te.
Ve zai pluvi.
Wen yu lai-te a dom ela zai kuki-te deyfan.
Wen yu lai-te a dom ela he kuki-te deyfan.
				
Wen yu ve lai a dom ela ve zai kuki deyfan. 			
Wen yu ve lai a dom ela ve he kuki deyfan.
Unves, mucho yar bak, ye un gela. Ela nami Rude Shapa-ki. Un dey mata voki ela, shwo: "Rude Shapa-ki, bi karim, go visiti yur oma".
Yeri me zai lekti kitaba. Turan may amiga lai. Lu krai: "Yu bu he audi ku? Manya nu hev gro-konserta! May brata es hir. Lu janmog gani gro-hao! Nu inviti yu. Yu lai ku?"
Oli kinda pri bonbon. Kada kinda yao chi bonbn.</b> Sey kinda chi bonbon ol dey.</td>
Hir eni kinda mog lekti e rasmi. Koy kinda pri lekti pyu kem rasmi. Otre kinda pri rasmi pyu kem lekti.
Nul kinda pri go somni.
Me jan ke yu he zwo mucho. Bat me bu pri se ke yu he zwo.
Me vidi ke lu shwo kun ela. Bat me bu mog audi to ke lu shwo.<
Boy ke yu vidi janmog gani muy hao. Yu vidi boy kel janmog gani muy hao.
Ti yu vidi na boy janmog gani muy hao.
Sedey meteo es hao. Surya brili, badal yok. Me promeni in shulin. Sirkum ye mucho grin baum. Es garme. 
Yeri meteo bin ga otre. Pluvi-te. Me bin mokre fon kapa til pedas, bikos me fogeti-te ambrela. Bin lenge. 
Kwel meteo ve bi manya? Me bu jan, me mog sol gesi. Shayad pluva ve yok.
== Leson 6 ==
Oni shwo ke lu rasmi hao. Bat me bu pri luy pikturas.
Yu stan tro dalem. Oni bu mog audi nul worda. Lai ba pyu blisem!<
Yu es ga gande! Go woshi swa.
Kada sabah me woshi swa. May mursha yoshi razi swa.
Ob yu mog ordini se olo selfa, sin ke oni helpi yu?
Nu samaji mutu.
- Me pri sey kitaba.Ob me mog pen it?
- Kwo yu yao pren?
- Den sey kitaba me yao pen. Me yao pren sey kitaba.<
Me dai-te sey kitaba a sista de may amiga. Me dai-te a sista de may amiga den sey kitaba.
Sey kitaba, me begin-te lekti it. Es muy interes-ney.
Yur kalam</b>, wen yu fini rasmi, dai ba it a me.
Walaa un klosi-ney boxa. Me yao ofni it. Me bu jan kwo es inen. Bat me nadi ke dar ye koysa kel es muy jamile.
Me audi koy vos. Dar ye koywan, aken dwar.
Me bu yao chi! Me bu yao chi nixa!
Me bu jan luy nam. Me bu koni nulwan hir.
Me pri olo ke yu kuki. Yu mog kuki enisa ke yu yao.
Me pri oli kun kel yu lerni. Yu mog inviti eniwan ke yu yao. Kadawan mog lai.
Pon yur bao a koylok.
- Koytaim me dai-te a yu may kitaba. Me nidi it nau? Ob yu mog returni it a me?
- Bat me bu remembi a wo me pon-te toy kitaba. It mog bi enilok. Me shuki e me bu mog findi it nullok.
- Hir toy kitaba yok. Shuki ba otrelok.
Yu koni kamina a may dom. Yu mog lai enitaim ke yu yao.
Ta lekti oltaim. Suy kitabas es kadalok.
Koyves me visiti may oma kel jivi ausen urba. Laste yar me visiti ta plurives.
Ob yu es pa dom? Unves me lai a yu, yu bu es in dom. Yur mata shwo: "Lai ba otreves."
- Me mus zwo to koykomo.
- Yu mog zwo to kom yu yao. Yu mog zwo to enikomo.
- Yur jawaba bu es prave! Y bu he resolvi sey taska!
- Me he resolvi... koygrad...
- Non! Yu he resolvi it nulgad!
	
- Haloo! Lena?
- Ya, es me.
- Hao aksham!
- Aksham hao!
- Nu go ba tuhun a playa manya.
- Snova ku?
- Ya. Me bu es basta tume.
- Wel, me bu jan. Me treba dumi.
- Ye nixa fo dumi. Yur brachas e gambas es ga blan. Yu gai go. Nu ambi gai go.
- Bat me hev mucho dela.
- Dela mog weiti. Playa es pyu muhim kem enisa otre. Samaji ba, surya dai sanitaa, surya dai jamilitaa.
- Wel, shayad yu es prave. Wen nu go?
- Ranem. Kem pyu ranem, tem pyu hao.
- Hao. Me telefoni tuy ke me en-jagi.
- Pyu hao, telefoni ba wen yu es tayar. Hao nocha!
- Nocha hao!
- Hey, Lena, weiti ba idyen! Me hampi fogeti: pren ba okula do surya, dabe kovri okos. Yoshi pren ba koysa fo kovri nos.
- Me ve pren shapa do surya, it kovri ol fas.
- Dan hao. Til sabah!
- Til sabah!